ร้านนี้เปิดได้หลายเดือนแล้วครับ และเริ่มเป็นที่รู้จักมากๆขึ้น ลูกค้าก็เริ่มเยอะขึ้นตามมา ร้านตั้งอยู่ในซอยนนทบุรี 7 สุดซอยเลยครับ ที่จอดรถสะดวกสบายบริเวณหลังร้าน และร้านจอดที่ห่างจากร้านประมาณ 200 เมตร

เมนูเด็ด ต้องยกให้เป็นกุ้งเผาแน่นอนครับ ตัวโตๆ มีราคาบอกชัดเจนในแต่ละวัน แต่ขนาดที่นิยมทานมากที่สุด คือ 3 ตัวต่อกิโล ราคา 1600 บาท ย่างมาได้อร่อยมากๆครับ กับข้าวอย่างอื่นก็ราคาไม่แพง อาหารค่อนข้างออกเร็ว การบริการถือว่าทำได้ในระดับดีครับ เป็นร้านกุ้งเผาในเมืองที่น่าประทับใจอย่างยิ่ง